b'\n_START_ARTICLE_\nAzorai\n_START_SECTION_\nIstorija\n_START_PARAGRAPH_\nSalas pirmieji atrado finikie\xc4\x8diai, v\xc4\x97liau jas lank\xc4\x97 normanai ir arabai, ta\xc4\x8diau ilgainiui jos buvo u\xc5\xbemir\xc5\xa1tos._NEWLINE_1431\xc2\xa0m. i\xc5\xa1 naujo atrado portugalai. Gyventoj\xc5\xb3 \xc4\x8dia jie nerado ir patys kolonizavo salas. \xc4\x8cia apsigyveno daugiausia Pir\xc4\x97n\xc5\xb3 pusiasalio gyventojai. V\xc4\x97liau atvyko ir kolonist\xc5\xb3 i\xc5\xa1 kit\xc5\xb3 Europos dali\xc5\xb3\xc2\xa0\xe2\x80\x93 \xc5\xa1iaur\xc4\x97s Pranc\xc5\xabzijos ir Flamandijos._NEWLINE_1580\xe2\x80\x931640\xc2\xa0m. priklaus\xc4\x97 Ispanijai. Valdant ispanams \xc4\x8dia atsik\xc4\x97l\xc4\x97 daug maur\xc5\xb3 i\xc5\xa1 Ispanijos, kurie prisid\xc4\x97jo prie ekonominio sal\xc5\xb3 pakilimo. 1640\xc2\xa0m. gr\xc4\xaf\xc5\xbeo Portugalijos vald\xc5\xbeion. Nuo 1831\xc2\xa0m. Portugalijos u\xc5\xbej\xc5\xabrio teritorija. 1931 04 04\xe2\x80\x931931 05 02 Madeiros karin\xc4\x97s chuntos kontrol\xc4\x97 (vadinama Atlantidos Respublika). Po Antrojo pasaulinio karo \xc4\x8dia \xc4\xafsik\xc5\xabr\xc4\x97 amerikie\xc4\x8di\xc5\xb3 oro ir j\xc5\xabr\xc5\xb3 paj\xc4\x97g\xc5\xb3 baz\xc4\x97s. Nuo 1976\xc2\xa0m. saloms suteikta dalin\xc4\x97 autonomija, kuri 1979\xc2\xa0m. buvo prapl\xc4\x97sta.\n_START_SECTION_\nEkonomika\n_START_PARAGRAPH_\nSal\xc5\xb3 ekonomika did\xc5\xbeiaja dalimi remiasi turizmu, taip pat \xc5\xbeem\xc4\x97s \xc5\xabkiu (vynuogi\xc5\xb3, citrusini\xc5\xb3 vaisi\xc5\xb3, kukur\xc5\xabz\xc5\xb3, kvie\xc4\x8di\xc5\xb3, cukra\xc5\xa1vendri\xc5\xb3 auginimas, gyvulininkyst\xc4\x97) ir \xc5\xbevejyba. Anks\xc4\x8diau taip pat verstasi bangini\xc5\xb3 med\xc5\xbeiokle._NEWLINE_Santa Marija, San Migelio ir Terseiros salose yra tarptautiniai oro uostai, kuriuos aptarnauja vietin\xc4\x97 aviakompanija SATA. Tarp rytin\xc4\x97s ir centrin\xc4\x97s dalies sal\xc5\xb3 yra vandens susisiekimas.\n_START_SECTION_\nKita\n_START_PARAGRAPH_\nFantastin\xc4\x97je literat\xc5\xabroje kartais nurodoma, kad Azor\xc5\xb3 salos yra legendin\xc4\x97s Atlantidos liku\xc4\x8diai.'